Diari Oficial de la Generalitat Valenciana


Sumari del DOGV 9965, del 25-10-2024 (2024/10946)

RESOLUCIÓ de 2 d’octubre de 2024, per la qual es concedix la modificació de l’autorització al centre privat de Formació Professional Xabec de la localitat de València.
-----------------------------------------------------------------------------------------------------------------------------------------------------------------------

### Dades del document

Número de DOGV
:   9965

Data del DOGV
:   25-10-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/10956

CVE
:   LOEB-K-6487-30544

Data del document
:   02-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

*Antecedents de fet*

Primer. La titularitat sol·licita la modificació de l’autorització del centre privat de Formació Professional Xabec de la localitat de València, amb el codi de centre 74440840, per ampliació de cicles formatius de Formació Professional.

Segon. La Direcció General de Centres Docents emet un informe favorable, el 27 de setembre de 2023, sobre l’adequació de les instal·lacions proposades quant a espais educatius, conforme a la legislació aplicable.

Tercer. En data 19 de setembre de 2024, la direcció territorial competent d’esta conselleria a València emet una proposta favorable que inclou l’informe del Servici Territorial d’Infraestructures Educatives, de data 9 de juliol de 2024, respecte a les instal·lacions, i l’informe de la Inspecció Territorial, de data 3 de setembre de 2024, relatiu al professorat i les seues titulacions respectives, de conformitat amb la legislació aplicable.

*Fonaments de dret*

Primer. L’òrgan competent per a dictar la present resolució és la conselleria competent en matèria d’educació, segons l’article 4 del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació. Mitjançant la Resolució de 13 d’abril de 2022, es delega la competència esmentada en la Secretaria Autonòmica d’Educació.

Segon. Vista la normativa aplicable als centres educatius privats i de conformitat amb esta.

Vistos els antecedents de fet i considerats els fonaments de dret,

RESOLC

*Primer*

Modificar l’autorització del centre docent privat que s’indica a continuació, atenent les característiques, els ensenyaments i la capacitat màxima que s’hi assenyalen:

Codi del centre: 17485424.

Denominació genèrica del centre: centre privat de Formació Professional.

Denominació específica del centre: Xabec.

Titularitat: Fundación Eifor de la Comunitat Valenciana.

Domicili: carrer Esteban Dolz del Castellar, número 3.

Localitat: València.

Província: València.

Modificació que s’autoritza:

Autorització del cicle formatiu de Construccions Metàliques i ampliació de llocs escolars del cicle de Manteniment de Material Ferroviari, de manera que el centre queda configurat, íntegrament, amb la composició següent:

Formació Professional (presencial)

Cicles formatius de grau mitjà

Família: Instal·lació i Manteniment.

– Cicle d’Instal·lacions de Producció de Calor, amb 2 unitats de 20 llocs escolars cada una. El primer curs s’impartix al matí i el segon curs a la vesprada.

– Cicle d’Instal·lacions Frigorífiques i de Climatització, amb 2 unitats de 30 llocs escolars cada una. El primer curs s’impartix al matí i el segon curs a la vesprada.

– Cicle de Manteniment Electromecànic, amb 2 unitats de 30 llocs escolars cada una. El primer curs s’impartix al matí i el segon curs a la vesprada.

Família: Fabricació Mecànica.

– Cicle de Soldadura i Caldereria, amb 2 unitats de 30 llocs escolars cada una. El primer curs s’impartix al matí i el segon curs a la vesprada. Tres dels espais d’este cicle formatiu (Taller de construccions metàl·liques, Taller de mecanitzat i Laboratori d’assajos) s’impartiran fora del centre, en concret, en l’empresa Valfortec Power Plants, SL de la localitat de Quart de Poblet.

Família: Transport i Manteniment de Vehicles.

– Cicle de Manteniment de Material Rodant Ferroviari, amb 2 unitats de 30 llocs escolars cada una. El primer curs s’impartix al matí i el segon curs a la vesprada. Dos dels espais d’este cicle formatiu (Laboratori de sistemes automàtics i de proves de motors elèctrics i Taller de Frens, climatització i confort) s’impartiran fora del centre, en concret, en l’empresa Stadler Rail Valencia, SAU de la localitat d’Albuixech.

Cicles formatius de grau superior:

Família: Instal·lació i Manteniment.

– Cicle de Mecatrònica Industrial, amb 2 unitats de 30 llocs escolars cada una. El primer curs s’impartix al matí i el segon curs a la vesprada.

– Cicle de Manteniment d’Instal·lacions Tèrmiques i Fluids, amb 2 unitats de 30 llocs escolars cada una. El primer curs s’impartix al matí i el segon curs a la vesprada.

– Cicle de Construccions Metàl·liques, amb 2 unitats de 30 llocs escolars cada una. El primer curs s’impartix al matí i el segon curs a la vesprada. Tres dels espais d’este cicle formatiu (Aula de disseny + Taller d’automatismes, Laboratori d’assajos i Taller de construccions metàl·liques + Taller de mecanització) s’impartiran fora del centre, en concret, en l’empresa Valfortec Power Plants, SL de la localitat de Quart de Poblet.

Formació Professional (semipresencial)

Cicles formatius de grau mitjà

Família: Instal·lació i Manteniment.

– Cicle d’Instal·lacions Frigorífiques i de Climatització, amb 2 unitats de 90 llocs escolars.

– Cicle de Manteniment Electromecànic, amb 2 unitats de 90 llocs escolars.

Famíla: Transport i Manteniment de Vehicles.

– Cicle de Manteniment de Material Rodant Ferroviari, amb 4 unitats de 180 llocs escolars. Dos dels espais d’este cicle formatiu (Laboratori de sistemes automàtics i de proves de motors elèctrics i Taller de frens, climatització i confort) s’impartiran fora del centre, en concret, en l’empresa Stadler Rail Valencia, SAU de la localitat d’Albuixech.

Cicles formatius de grau superior:

Família: Instal·lació i Manteniment.

– Cicle de Mecatrònica Industrial, amb 2 unitats de 90 llocs escolars.

– Cicle de Manteniment d’Instal·lacions Tèrmiques i Fluids, amb 2 unitats de 90 llocs escolars.

*Segon*

La present resolució tindrà efectes acadèmics a l’inici del curs escolar 2024-2025.

Esta autorització donarà lloc a les inscripcions corresponents en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició haurà d’interposar-se davant de l’òrgan que ha dictat l’acte, en el termini d’un mes a comptar de l’endemà de la notificació de l’acte.

b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l’endemà de la notificació de l’acte.

Per a les persones interessades que no siguen objecte de notificació, els terminis començaran a comptar de l’endemà de la publicació de l’acte en el *Diari Oficial de la Generalitat Valenciana*.

  

València, 2 d'octubre de 2024

(p. d. Resolució 13.04.2022, DOGV 9328, 29.04.2022)

Daniel McEvoy Bravo

Secretari autonòmic d’Educació